สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดีที่ 22-อาทิตย์ที่ 25 ตุลาคม พ.ศ. 2558 ดัชนีหุ้นไทยปิดตลาด 1,415.80 จุด ติดลบ 2.83 จุด มูลค่าซื้อขาย 30,605 ล้านบาท ปัจจัยที่ต้องติดตามคือการประชุมธนาคารกลางยุโรป (ECB) วันนี้ (22 ต.ค.) ว่า ออกมาเป็นอย่างไร รวมถึงรายงานสต๊อกน้ำมันสหรัฐฯด้วย กรอบการเคลื่อนไหวดัชนีหุ้นไทยอยู่ที่ระดับ 1,410-1,430 จุด
22 ต.ค. 2558

หนังสือพิมพ์ข่าวหุ้นธุรกิจรายวัน  กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพฤหัสบดีที่ 22-อาทิตย์ที่ 25 ตุลาคม พ.ศ. 2558 ดัชนีหุ้นไทยปิดตลาด 1,415.80 จุด ติดลบ 2.83 จุด มูลค่าซื้อขาย 30,605 ล้านบาท ปัจจัยที่ต้องติดตามคือการประชุมธนาคารกลางยุโรป (ECB) วันนี้ (22 ต.ค.) ว่า ออกมาเป็นอย่างไร รวมถึงรายงานสต๊อกน้ำมันสหรัฐฯด้วย กรอบการเคลื่อนไหวดัชนีหุ้นไทยอยู่ที่ระดับ 1,410-1,430 จุด
****หุ้นKBANK เจอจัดหนักราคาปรับตัวลง 2.50 บาท หลังประกาศงบไตรมาส 3/58 ออกมากำไรวูบกว่า 19% จากก่อนหน้านี้ประเมินกันว่าเป็น Top Pick หุ้นกลุ่มธนาคาร แต่ทว่าตัวเลขออกมาผิดหวัง..เลยต้องโดนจัดหนักทันที
****ส่วนหุ้น BBL ถือว่าเซอร์ไพรส์เพราะกำไรลดลงเล็กน้อย ทำให้หุ้นเลยวิ่งสวนทางอย่างชัดเจน ราคาปรับขึ้น 3.50 บาท นับว่ากำไรแข็งแกร่งสุดของ “บิ๊กแบงก์” เลยทีเดียว แต่ “เสี้ยนหนาม” หุ้นแบงก์ใหญ่หนีไม่พ้นต้อง “ตั้งสำรองพิเศษ” ต่อเนื่องอีกหลายไตรมาส เพื่อสร้างขีดความสามารถในการปล่อยกู้ในอนาคต ดังนั้นช่วงปีหน้ากำไรกลุ่มธนาคารขนาดใหญ่จะเติบโตอย่างมีขอบเขตที่จำกัด
****หุ้นIFEC กลับมาได้รับความสนใจอีกครั้ง หลังเริ่มเห็นชัดกับสตอรี่ “โรงไฟฟ้าเกาหลีใต้” และ “จ่ายไฟฟ้าเชิงพาณิชย์(COD)” ที่ปากพนัง นั่นหมายถึงกำไรช่วงไตรมาสสุดท้ายนี้ มีโอกาสเติบโตแบบก้าวกระโดดเช่นกัน
****หุ้น JSP หรือ “เจ๊สำเพ็ง” ไม่รู้ไป “กินดีหมี” ที่ไหนมา ราคาวิ่งร้อนแรงจริงๆ แต่เมื่อดูจาก P/E แค่เพียง 8 เท่า น่าจะมีเหตุผลเพียงพอ จะให้เกิดกระแสเก็งกำไรเข้ามาร้อนแรง แต่ด้วยปริมาณหุ้นน้อยอย่าง JSP ไม่แปลกที่ราคาจะขึ้นแบบใจหายอย่างนี้…เอาเหอะ “ยิ่งสูงมันก็ยิ่งหนาว” นะครับ
****หุ้น THAIภายใต้ดีดีชื่อ “จรัมพร โชติกเสถียร” ดูเหมือนแผนปฏิรูปองค์กรล้มเหลว เป้าหมายการลดต้นทุน 10,000 ล้านบาท แต่เอาเข้าจริงทำได้ 2,000 ล้านบาท แต่น่าผิดหวังที่ไม่เห็น “นโยบายเชิงรุก” เลย…เท่ากับว่าโอกาสจะเห็นกำไร..บอกได้เลยว่ายากมาก ที่สำคัญจะขาดทุนอีกเท่าไหร่เท่านั้นเอง…เฮ้อบอกได้คำเดียว “ใครมีหุ้นไม่ควรถือ-ใครไม่มีอย่าได้ยุ่ง” ปล่อยให้เป็น “ปลาเกลือตากแห้ง” ไปแบบนี้แหละ..5555!!!
****มาอีกแล้ว หนังสือพิมพ์ข่าวหุ้นธุรกิจ ร่วมกับ 98.5 สถานีข่าวจริง Spring Radio และนิตยสาร SMEs PLUS ขอเชิญร่วมสัมมนา “นับถอยหลังประมูล 4G พลังขับเคลื่อนเศรษฐกิจดิจิตอล” วันศุกร์ที่ 30 ตุลาคม พ.ศ. 2558 เวลา 08.30-12.00 น. งานนี้พบกับ “ฐากร ตัณฑสิทธิ์” เลขาธิการกสทช. และ “ดร.สุธรรม อยู่ในธรรม” คณบดีคณะนิติศาสตร์ มหาวิทยาลัยหอการค้าไทย พร้อมฟังปาฐกถาพิเศษ “จากนโยบายเศรษฐกิจดิจิตอล…สู่โรดแม็ป 4G”  โดย “ดร.อุตตม สาวนายน” รัฐมนตรีว่าการกระทรวงไอซีที ท่านใดสนใจร่วมงานสัมมนาสำรองที่นั่งได้ที่ 02-693-4555 ต่อ 124,126 งานนี้ฟรีจร้า..!!
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า 08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลก เพื่อมองแนวโน้มตลาดหุ้นไทย โดยวิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น.พบกับ “Business Insight”โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!! 